เปลญวน เป็นร้านที่มีสองฝั่งมีลานจอดรถแต่บางทีก็ต้องจอดริมถนนค่ะ ตกแต่งร้านด้วยข้าวของเก่าๆ เป็นส่วนใหญ่ ปิดวันพุธนะคะ และตอนเย็นจะมีวงอคูสติกมาเล่นด้วย

ทางไป เราวิ่งไปทางบ้านลาดค่ะ ก่อนถึงแยกบ้านลาดจะมรป้ายซ้ายมือบอกทางไปร้านแล้วก็ดูป้ายเอาตลอดค่ะ

ร้านนี้เป็นร้านที่เห็นรีวิวผ่านตาบ่อยครั้งมาก แต่ไปทีไรก็จะเจอคนช่วงเทศกาลตลอด แล้วก็เลยไม่เคยได้กินค่ะ แต่รอบนี้น้องชายพาครอบครัวไปกิน แล้วก็เลยลองรอกันค่ะ ทั้งที่คนก็เยอะเหมือนเดิมเพราะวันหยุดยาวเหมือนกันค่ะ

สรุปอาหารหมดหลายอย่างอีกต่างหาก ปลากระบอกหมด ทอดมันปลากราย ฯลฯ เลยสั่งเท่าที่มีค่ะ ร้านนี้เลือกระดับความเผ็ดได้ด้วย ขแงทางร้านมาตรฐานคือเผ็ดกลาง (เผ็ดมัธยม) แต่เราเขียนหัวว่าเผ็ดมหาลัยคือเผ็ดมาก

รออาหารอยู่หนึ่งชั่วโมง ระหว่างรอก็ไปเอาไอติมมากินรอค่ะ เลือกได้จากในตู้ มีรสสตรอเบอรี่หน้าเยลลี่ของหลาน ส่วนผู้ใหญ่กินรสกะทิเป็นหลักแต่เลือกหน้าไม่ซ้ำกันค่ะ เช่น มะพร้าว เผือก ถั่วแดง ตัวไอติมอร่อยเข้มข้นใช้ได้ค่ะ ถ้วยละ 25 บาทค่ะ พออาหารมาก็มาทีเดียวสี่อย่างก่อนเลย

ต้มยำปลากดคัง เปรี้ยวนำค่ะ รสไม่พอดีเท่าไหร่ แต่ปลาสดไม่คาวค่ะ แต่รสไม่พอดีแถมไม่เผ็ดอีกตังหาก แล้วที่ให้เลือกความเผ็ดได้คืออารายยยย

ปลาสามรส (ที่เพชรบุรีเรียกปลาราดพริกแบบนี้นะคะ) โอเค รสใช้ได้ ทอดมากรอบแต่อมน้ำมันไปหน่อยทำให้เลี่ยนอะค่ะ

ยำไข่ปลาริวกิว รสไม่ผ่านเลย คือไม่ควรได้ชื่อว่ายำอะค่ะ แต่ให้ไข่ปลาริวกิวมาเยอะดีค่ะ

กบทอดกระเทียม อมน้ำมันและะน้ำมันดำไปค่ะ มาท้ายสุดเลยด้วยค่ะ

ไข่เจียวกุ้ง กรอบนุ่ม อร่อย แต่เค็มโดดมามากเลยอะค่ะ

แกงคั่วหอยขม โอเค หอยขมเยอะดี น้ำแกงเข้มข้นพอได้นะคะ

หลนปลาอินทรีย์ เนื้อหลนใช้ได้ แต่ให้ผักมาน้อยไป ไม่มีขมิ้นขาวของที่ควรกินคู่กับหลนอ้ะ 

โดยรวมมาวันนี้รสชาติไม่โอสักอย่างค่ะ แต่แม่บอกว่าปกติต้มส้มปลากระบอกที่นี่อร่อย แต่หมดไง น้องชายก็บอกว่าปกติอย่างอื่นก็อร่อยกว่านี้ค่ะ สงสัยวันนี้คนจะเยอะเลยฝีมือตก

หมดไปเก้าร้อยกว่าบาทค่ะ ราคาโอเคอยู่ค่ะ